พระราชกฤษฎีกาจัดตั้งเทศบาลเมืองคูคตจังหวัดปทุมธานีพ.ศ. ๒๕๓๙ ภูมิพลอดุลยเดชป.ร.ให้ไว้ ณวันที่ ๒ มีนาคม พ.ศ. ๒๕๓๙เป็นปีที่ ๕๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลคูคต อำเภอลำลูกกาจังหวัดปทุมธานี ขึ้นเป็นเทศบาลเมืองอาศัยอำนาจตามความในมาตรา ๑๗๘ ของรัฐธรรมนูญแห่งราชอาณาจักรไทยซึ่งแก้ไขเพิ่มเติมโดยรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๕) พุทธศักราช๒๕๓๘ มาตรา ๖ แห่งพระราชบัญญัติสุขาภิบาล พ.ศ. ๒๔๙๕ และมาตรา ๑๐แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาจัดตั้งเทศบาลเมืองคูคตจังหวัดปทุมธานี พ.ศ. ๒๕๓๙มาตรา ๒[๑] พระราชกฤษฎีกานี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปมาตรา ๓ ให้จัดตั้งสุขาภิบาลคูคตอำเภอลำลูกกา จังหวัดปทุมธานี ขึ้นเป็นเทศบาลเมืองมีชื่อว่า เทศบาลเมืองคูคตจังหวัดปทุมธานีมาตรา ๔ ให้กำหนดเขตเทศบาลเมืองคูคตจังหวัดปทุมธานี ไว้ดังนี้หลักเขตที่ ๑ ตั้งอยู่ตรงแนวเส้นแบ่งเขตอำเภอลำลูกกากับอำเภอธัญบุรีตรงจุดที่แนวเส้นแบ่งเขตอำเภอลำลูกกากับอำเภอธัญบุรีบรรจบกับแนวเส้นแบ่งเขตอำเภอลำลูกกากับอำเภอเมืองปทุมธานีด้านเหนือจากหลักเขตที่ ๑ เป็นเส้นเลียบตามแนวเส้นแบ่งเขตอำเภอลำลูกกากับอำเภอธัญบุรีไปทางทิศตะวันออกเฉียงเหนือ ผ่านทางหลวงแผ่นดินหมายเลข๑ กรุงเทพมหานคร - แม่สาย (เขตแดน) ถึงหลักเขตที่ ๒ซึ่งตั้งอยู่ริมคลองซอยที่ ๑ ฝั่งตะวันออกจากหลักเขตที่ ๒ เป็นเส้นเลียบริมคลองซอยที่ ๑ ฝั่งตะวันออกไปทางทิศใต้ และทิศตะวันออกเฉียงใต้ถึงหลักเขตที่ ๓ ซึ่งตั้งอยู่ปากคลองซอยที่ ๑ ฝั่งเหนือ ตรงจุดที่ปากคลองซอยที่ ๑บรรจบกับคลองซอยที่ ๒จากหลักเขตที่ ๓ เป็นเส้นเลียบริมคลองซอยที่ ๒ ฝั่งตะวันตกไปทางทิศเหนือ ระยะ ๓๐๐ เมตร ถึงหลักเขตที่ ๔ ซึ่งตั้งอยู่ริมคลองซอยที่ ๒ฝั่งตะวันตกจากหลักเขตที่ ๔ เป็นเส้นตั้งฉากกับคลองซอยที่ ๒ ไปทางทิศตะวันออกถึงหลักเขตที่ ๕ ซึ่งตั้งอยู่ตามแนวเส้นขนานระยะ ๑,๒๐๐ เมตร กับศูนย์กลางคลองซอยที่๒ด้านตะวันออกจากหลักเขตที่ ๕ เป็นเส้นขนานระยะ ๑,๒๐๐ เมตร กับศูนย์กลางคลองซอยที่๒ ไปทางทิศใต้ ผ่านทางหลวงแผ่นดินหมายเลข ๓๓๑๒แยกทางหลวงแผ่นดินหมายเลข ๑ (สนามกีฬาธูปะเตมีย์) - คลอง ๑๖ ถึงหลักเขตที่๖ ซึ่งตั้งอยู่ตรงแนวเส้นแบ่งเขตจังหวัดปทุมธานีกับกรุงเทพมหานครด้านใต้จากหลักเขตที่ ๖ เป็นเส้นเลียบตามแนวเส้นแบ่งเขตจังหวัดปทุมธานีกับกรุงเทพมหานครไปทางทิศตะวันตก ทิศเหนือ และทิศตะวันตกเฉียงเหนือ ถึงหลักเขตที่ ๗ซึ่งตั้งอยู่ตรงแนวเส้นแบ่งเขตจังหวัดปทุมธานีกับกรุงเทพมหานครตรงจุดที่แนวเส้นแบ่งเขตจังหวัดปทุมธานีกับกรุงเทพมหานคร บรรจบกับแนวเส้นแบ่งเขตอำเภอลำลูกกากับอำเภอเมืองปทุมธานีด้านตะวันตกจากหลักเขตที่ ๗ เป็นเส้นเลียบตามแนวเส้นแบ่งเขตอำเภอลำลูกกากับอำเภอเมืองปทุมธานีไปทางทิศเหนือ บรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ในระหว่างดำเนินการเลือกตั้งสมาชิกสภาเทศบาลเมืองคูคต จังหวัดปทุมธานี ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลคูคตอำเภอลำลูกกา จังหวัดปทุมธานี ซึ่งพ้นจากตำแหน่งในวันที่พระราชกฤษฎีกานี้ใช้บังคับตามที่เห็นสมควรมีจำนวนเท่ากับจำนวนคณะเทศมนตรีเทศบาลเมือง ตามมาตรา ๕๒แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๙) พ.ศ. ๒๕๒๓ เพื่อดำเนินกิจการในหน้าที่ของคณะเทศมนตรีไปพลางก่อนจนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการบรรหารศิลปอาชานายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลเมืองคูคต จังหวัดปทุมธานี พ.ศ. ๒๕๓๙(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากสุขาภิบาลคูคต อำเภอลำลูกกาจังหวัดปทุมธานี มีสภาพอันสมควรยกฐานะขึ้นเป็นเทศบาลเมืองคูคต จังหวัดปทุมธานีเพื่อให้ประชาชนในท้องถิ่นได้ปกครองดูแลและทะนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ปิติวรรณ/จัดทำ๗ เมษายน ๒๕๖๓อรญา/ตรวจ๙ มิถุนายน ๒๕๖๓[๑] ราชกิจจานุเบกษาเล่ม ๑๑๓/ตอนที่ ๕ ก/หน้า ๔/๖ มีนาคม ๒๕๓๙